
R E F E R A T   D E   A P R O B A R E
[bookmark: _Hlk104894235][bookmark: _Hlk83105849]privind  aprobarea Devizului General actualizat  după ajustarea prețului contractului exclusiv  pentru  restul rămas de executat  pentru obiectivul de investiții
   „POD ÎN LOCALITATEA VALEA BRADULUI PE DC 10, 
MUNICIPIUL BRAD, JUDEŢUL HUNEDOARA”




	Devizul General este parte componentă a studiului de fezabilitate sau a documentației de avizare a lucrărilor de intervenție prin care se stabilește valoarea totală estimativă, exprimată în lei, a cheltuielilor necesare realizării obiectivului de investiții.
	 Conform prevederilor art. 10 alin. 4 lit. c din Hotărârea Guvernului României nr. 907/2016 privind etapele de elaborare și conținutul cadru al documentațiilor tehnico - economice aferente obiectivelor/proiectelor de investiții finanțate din fonduri publice, devizul general întocmit la faza de proiectare studiu de fezabilitate în cazul obiectivului nou/mixt de investiții și respectiv la faza de documentație de avizare a lucrărilor de intervenție în cazul intervenției la construcția existentă, se actualizează prin grija beneficiarului după finalizarea procedurilor de achiziție publică, rezultând valoarea de finanțare a obiectivului de investiții, valoare care se aprobă prin hotărâre de consiliu.
	În acest sens, S.C. SPERANȚA S.R.L- executantul obiectivului de investiții „POD ÎN LOCALITATEA VALEA BRADULUI PE DC 10, MUNICIPIUL BRAD, JUDEŢUL HUNEDOARA”, conform contractului de lucrări nr. 33946/11.08.2020, a transmis autorității contractante în termenul legal o solicitare de ajustare a prețului contractului pentru restul rămas de executat, existent la data intrării în vigoare a Ordonanței de Urgență a Guvernului nr. 47/2022. 
	Ajustarea se va realiza  la fiecare solicitare de plată, pe întreaga perioadă de derulare a contractului, exclusiv pentru restul rămas de executat  la data intrării în vigoare a acestei ordonanţe, până la finalizarea și recepționarea lucrărilor aferente obiectivelor/proiectelor de investiţii, potrivit prevederilor legale în vigoare la data efectuării recepției, pe baza situațiilor de lucrări însușite de executant, diriginte de șantier și autoritatea contractantă, ca urmare a unei solicitări justificate din partea contractantului.
	Valorile rămase de executat se ajustează conform formulei de calcul detaliată la art.3, alin. 4 a Ordonanței de Urgență a Guvernului nr. 47/2022.
[bookmark: _Hlk105493861][bookmark: _Hlk105493129]Menționez că, după finalizarea  procedurilor de achiziție publică  pentru obiectivul de investiții „POD ÎN LOCALITATEA VALEA BRADULUI PE DC 10, MUNICIPIUL BRAD, JUDEŢUL HUNEDOARA”, valoarea totală a Devizului General este de 818.077,39 lei cu TVA, respectiv 688.824,40 lei fără TVA din care C+M 683.367,93 lei cu TVA, respectiv 574.258,76 lei fără TVA. 


[image: ] La data intrării în vigoare a Ordonanței de Urgență a Guvernului nr. 47/2022, datele referitoare la contractul de lucrări erau următoarele:
	- valoarea contractată era de 574.258,65 lei fără TVA, respectiv  683.367,92  lei cu TVA; 
[bookmark: _Hlk104888122]	- valoarea lucrărilor executate cumulat, preș contractare până la data de 15.05.2022 era de 543.108,38 lei fără TVA;
[bookmark: _Hlk104888497]	- restul rămas de executat preț contractare la data de 15.05.2022 era de 31.150,27 lei fără TVA;
	Prin aplicarea formulei de calcul, conform Ordonanței de Urgență a Guvernului nr. 47/2022, restul rămas de executat ajustat are valoarea de 40.754,04 lei fără TVA.
Astfel, valoarea totală a Devizului General devine 870.730,86 lei cu TVA, respectiv 733.600,26 lei fără TVA din care C+M 731.327,64 lei cu TVA, respectiv 614.561,05 lei fără TVA.
În contextul celor de mai sus am inițiat prezentul proiect de hotărâre și-l supun plenului Consiliului Local spre dezbatere în forma aprobată.
	Invoc în susţinerea propunerii mele prevederile art. 44 alin. 1 din Legea nr. 273/2006 privind finanţele  publice locale, cu modificările  şi completările ulterioare, ale O.U.G. nr. 114/2018 privind instituirea unor măsuri în domeniul investițiilor publice și a unor măsuri fiscal – bugetare, modificarea și completarea unor acte normative și prorogarea unor termene, cu modificările și completările ulterioare.



P R I M A R
Florin CAZACU       

